
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1435 

3 Οκτωβρίου 2003 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Σύσταση Εκκλησιαστικού Ιδρύματος υπό την επωνυ¬ 
μίαν «ΕΝΟΡΙΑΚΟ ΠΝΕΥΜΑΤΙΚΟ ΚΕΝΤΡΟ ΜΗΤΡΟ- 
ΠΟΛΙΤΙΚΟΥ ΙΕΡΟΥ ΝΑΟΥ ΑΓΙΟΥ ΝΙΚΟΛΑΟΥ ΠΟΛΥ¬ 
ΓΥΡΟΥ» της Ιερός Μητροπόλεως Κασσανδρείας.. 1 

Σύσταση Εκκλησιαστικού Ιδρύματος υπό την επωνυ¬ 
μίαν «ΙΔΡΥΜΑ ΣΤΗΡΙΞΕΩΣ ΑΝΑΞΙΟΠΑΘΟΥΝΤΩΝ 
ΑΤΟΜΩΝ ΚΑΙ ΕΥΠΑΘΩΝ ΟΜΑΔΩΝ «Ο ΕΛΑΧΙΣΤΟΣ 
ΑΔΕΛΦΟΣ» της Ιερός Μητροπόλεως Πολυάνης και 
Κιλκισίου. 2 


ΑΠΟΦΑΣΕΙ Σ 

Αριθ. 2658/1830 (1) 

Σύσταση Εκκλησιαστικού Ιδρύματος υπό την επωνυμίαν 
«ΕΝΟΡΙΑΚΟ ΠΝΕΥΜΑΤΙΚΟ ΚΕΝΤΡΟ ΜΗΤΡΟΠΟΛΙΤΙ- 
ΚΟΥ ΙΕΡΟΥ ΝΑΟΥ ΑΓΙΟΥ ΝΙΚΟΛΑΟΥ ΠΟΛΥΓΥΡΟΥ» 
της Ιερός Μητροπόλεως Κασσανδρείας. 

Η ΙΕΡΑ ΣΥΝΟΔΟΣ 
ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ 

Η Διαρκής Ιερά Σύνοδος της Εκκλησίας της Ελλάδος, 
έχουσα υπ’ όψει: 

1. Τας διατάξεις των άρθρων 29 παραγρ. 2 και 59 παρα- 
γρ. 2 του Νόμου 590/1977 «Περί Καταστατικού Χάρτου 
της Εκκλησίας της Ελλάδος», 

2. Τας υποχρεώσεις της Ποιμαινούσης Εκκλησίας τας 
απορρεούσας εκ των Ευαγγελικών Επιταγών, των Ιερών 
Κανόνων και των Νόμων του Κράτους προς το Χριστεπώ- 
νυμοντης Εκκλησίας πλήρωμα. 

3. Τας υφιστάμενος Κοινωνικός και πνευματικός ανά- 
γκας της Ιερός Μητροπόλεως Κασσανδρείας. 

4. Την599/11.9.2002 Πρότασιντου Σεβασμιώτατου Μη¬ 
τροπολίτου Κασσανδρείας Νικοδήμου. 

5. Την από 5.11.2002 Γνωμάτευσιντου Νομικού Γραφεί¬ 
ου της Νομικής Υπηρεσίας της Εκκλησίας της Ελλάδος. 

6. Την από 4.9.2003 Απόφασιν Αυτής, αποφασίζει: 

Συνιστά εις την Ιερόν Μητρόπολιν Κασσανδρείας Εκ¬ 


κλησιαστικόν Ίδρυμα υπό την επωνυμίαν: «ΕΝΟΡΙΑΚΟ 
ΠΝΕΥΜΑΤΙΚΟ ΚΕΝΤΡΟ ΜΗΤΡΟΠΟΛΙΤΙΚΟΥ ΙΕΡΟΥ ΝΑΟΥ 
ΑΓΙΟΥ ΝΙΚΟΛΑΟΥ ΠΟΛΥΓΥΡΟΥ» της Ιερός Μητροπόλε¬ 
ως Κασσανδρείας, το οποίον θα λειτουργή ως εξηρτημέ- 
νη Υπηρεσία του Ιερού Μητροπολιτικού Ναού Αγίου Νι¬ 
κολάου Πολυγύρου και θα εδρεύη εις την πόλιν του Πο¬ 
λυγύρου. Η οργάνωσις, διοίκησις, διαχείρισις και 
λειτουργία του Ιδρύματος τούτου θα διέπεται από τας 
διατάξεις του επομένου Κανονισμού: 


ΚΑΝΟΝΙΣΜΟΣ ΛΕΙΤΟΥΡΓΙΑΣ 
ΕΚΚΛΗΣΙΑΣΤΙΚΟΥ ΙΔΡΥΜΑΤΟΣ 
ΥΠΟ ΤΗΝ ΕΠΩΝΥΜΙΑΝ 
«ΕΝΟΡΙΑΚΟ ΠΝΕΥΜΑΤΙΚΟ ΚΕΝΤΡΟ 
ΜΗΤΡΟΠΟΛΙΤΙΚΟΥ ΙΕΡΟΥ ΝΑΟΥ ΑΓΙΟΥ ΝΙΚΟΛΑΟΥ 
ΠΟΛΥΓΥΡΟΥ» ΤΗΣ ΙΕΡΑΣ ΜΗΤΡΟΠΟΛΕΩΣ 
ΚΑΣΣΑΝΔΡΕΙΑΣ 


Άρθρο 1 

Σύσταση - Επωνυμία - Έδρα 

Στην Ενορία Αγίου Νικολάου Πολυγύρου και έδρα της 
Ιερός Μητροπόλεως Κασσανδρείας συνίσταται Εκκλη¬ 
σιαστικό Ίδρυμα, με την επωνυμία «ΕΝΟΡΙΑΚΟ ΠΝΕΥΜΑ¬ 
ΤΙΚΟ ΚΕΝΤΡΟ ΜΗΤΡΟΠΟΛΙΤΙΚΟΥ ΙΕΡΟΥ ΝΑΟΥ ΑΓΙΟΥ 
ΝΙΚΟΛΑΟΥ ΠΟΛΥΓΥΡΟΥ», το οποίο θα λειτουργεί ως 
υπηρεσία του Νομικού Προσώπου της οικείας Ενορίας, 
εξαρτημένη από αυτό, αυτοτελούς διαχείρισης και μη 
κερδοσκοπικού χαρακτήρα και θα διέπεται από τις διατά- 
ξειςτου παρόντος Κανονισμού. Έδρατου Ιδρύματοςτού- 
του είναι η πόλη του Πολυγύρου. Το Ίδρυμα θα στεγάζε¬ 
ται σε μισθωμένο κτίριο το οποίο ευρίσκεται εντός της πό- 
λεωςτου Πολυγύρου πλησίον του Μητροπολιτικού Ιερού 
Ναού Αγίου Νικολάου, μέχρι αποκτήσεως ιδιόκτητης στέ- 
γης». 


Άρθρο 2 
Σκοποί και Μέσα 


Σκοπός του Ιδρύματος είναι να συμβάλει στην πληρέ¬ 
στερη και αρτιότερη πνευματική, ποιμαντική, κατηχητική, 
ιεραποστολική, κοινωνική και φιλανθρωπική διακονία της 
τοπικής Εκκλησίας στο πλαίσιο της Ορθόδοξης Πίστης, 
Παράδοσης και Διδασκαλίας. 

Άρθρο 3 
Μέσα 

Μέσα προς την επίτευξη των σκοπώντου Ιδρύματος είναι: 

α, Η αξιοποίηση του ανθρώπινου πνευματικού δυναμι¬ 
κού της Ενορίας και η συνδρομή ικανών πνευματικών αν¬ 
θρώπων, κληρικών και λαϊκών. 

β. Η ενίσχυση της λειτουργίας των Κατηχητικών Σχολεί¬ 
ων και εν γένει ανάπτυξη των πνευματικών και ποιμαντι¬ 
κών δραστηριοτήτων της Ενορίας (κηρύγματα, ομιλίες, 
διαλέξεις, συζητήσεις, εκδηλώσεις, σεμινάρια, συνέδρια 
κ.α.) προς την κατεύθυνση της συμπαράστασης στις βα¬ 
θύτερες ανάγκες πνευματικής αναζήτησης του ποιμνίου 
και της καλλιέργειας του Ορθοδόξου εκκλησιαστικού 
προβληματισμού και φρονήσεως κυρίως των νέων, της 
Λειτουργικής Παράδοσης και του ευχαριστιακού ήθους 
της Εκκλησίας μας. 

γ. Η καλλιέγεια της συμμετοχής των πιστών στη λα¬ 
τρευτική και μυστηριακή ζωή της Εκκλησίας μας με βάση 
την Ενορία και κέντρο ζωής τον Ιερό Ναό. 

δ. Η δημιουργία και λειτουργία Νεανικού Κέντρου για 
την πνευματική κατάρτιση και οικοδομή, τη δημιουργική 
απασχόληση και την ποιοτική ψυχαγωγία των νέων της 
Ενορίας. 

ε. Η λειτουργία αίθουσας για τη σύσφιγξη και προαγω¬ 
γή των σχέσεων μεταξύ των ενοριτών και κυρίως των νέ¬ 
ων. 

στ. Η συγκέντρωση, καταγραφή, ταξινόμηση και συντή¬ 
ρηση εκκλησιαστικών κειμηλίων προς την κατεύθυνση 
της δημιουργίας και λειτουργίας Εκκλησιαστικού Μου¬ 
σείου. 

ζ. Η δημιουργία και λειτουργία τμημάτων για την διά¬ 
σωση, διατήρηση και διάδοση της πολιτιστικής μας πα¬ 
ράδοσης (χορωδίες βυζαντινής κ.λπ μουσικής, χορευτικά 
συγκροτήματα, τμήματα αγιογραφίας, ξυλογλυπτικής, 
αγγειοπλαστικής κ.α.). 

η. Η δημιουργία και λειτουργία δανειστικής Βιβλιοθή¬ 
κης για την πνευματική οικοδομή των ενοριτών. 

θ. Οποιοδήποτε άλλο πρόσφορο μέσο ήθελε αποφασί¬ 
σει το Διοικητικό Συμβούλιο του Ιδρύματος. 

Άρθρο 4 

Οργάνωση - Διοίκηση - Διοικητικό Συμβούλιο 

1. Το Ίδρυμα τελεί υπό την πνευματική και διοικητική 
εποπτεία της Ιεράς Μητροπόλεως Κασσανδρείας και δι- 
οικείται από επταμελές Διοικητικό Συμβούλιο που απαρ¬ 
τίζεται από: 

α) τον εκάστοτε Σεβασμιώτατο Μητροπολίτη Κασσαν¬ 
δρείας, ως Πρόεδρο, 

β) τον εκάστοτε Πρόεδρο του Εκκλησιαστικού Συμβου¬ 
λίου του Μητροπολιτικού Ιερού Ναού Αγίου Νικολάου Πο¬ 
λυγύρου, ως Αντιπροέδρου, ο οποίος, σε περίπτωση 
απουσίας ή κωλύματος του Σεβασμιωτάτου Μητροπολί¬ 
του, θα αναπληρώνει αυτόν και θα προεδρεύει του Δ.Σ., 

γ) ένα από τα μέλη του ως άνω Εκκλησιαστικού Συμ¬ 
βουλίου, 

δ) δύο πρόσωπα από τους πιστούς της Ενορίας Αγίου 
Νικολάου Πολυγύρου, ένα άνδρα και μία γυναίκα, που 
διακρίνονται για το ήθος, την πνευματική κατάρτιση και 
ωριμότητά τους και το ενδιαφέρον τους για τη ζωή και το 
έργο της Ενορίας, 

ε) δύο νέους/νέες της εν λόγω Ενορίας, ως εκπροσώ¬ 
πους της νεολαίας. 


2. Τα ως άνω πέντε τακτικά μέλη του Δ.Σ. (των παρα¬ 
γράφων 1 γ, 1δ και Ιετου παρόντος άρθρου) διορίζονται 
για μία τριετία από τον Σεβασμιώτατου Μητροπολίτη 
Κασσανδρείας, ύστερα από έγγραφη πρόταση του Προ¬ 
έδρου του Εκκλησιαστικού Συμβουλίου. Επίσης από τον 
Σεβασμιώτατο Μητροπολίτη Κασσανδρείας, ύστερα από 
έγγραφη πρόταση του Προέδρου του Εκκλησιαστικού 
Συμβουλίου και για την αυτή τριετία, διορίζονται ως ανα¬ 
πληρωματικά μέλη ένα από τα μέλη του ως άνω Εκκλη¬ 
σιαστικού Συμβουλίου, ένα πρόσωπο από τους πιστούς 
της εν λόγω Ενορίας, που διαθέτει τα προσόντα που ανα- 
φέρονται στην παράγραφο 1 δ του παρόντος άρθρου, και 
ένας/μία νέος/νέα της εν λόγω Ενορίας. Οι διορισθέντες 
δύνανται να επαναδιορισθούν. 

3. Μέλη του Δ.Σ., που δεν ανταποκρίνονται στα καθήκο- 
ντάτους ή προβαίνουν σε ενέργειες που έρχονται σε αντί¬ 
θεση με τον σκοπό του Ιδρύματος, παύονται και αντικαθί¬ 
στανται από τον Σεβασμιώτατο Μητροπολίτη. 

4. Το Δ.Σ. του Ιδρύματος συγκροτείται σε σώμα κατά 
την πρώτη συνεδρίασή του και εκλέγει τον Γραμματέα και 
τον Ταμεία. Το αξίωμα των μελών του Δ.Σ. είναι τιμητικό 
και άμισθο. 

5. Ο Πρόεδρος του Δ.Σ. 

α) έχει την ευθύνη όλων των δραστηριοτήτων και της 
λειτουργίας του Ιδρύματος και συντονίζει τα μέλη του 
Δ.Σ. προς υλοποίηση του σκοπού αυτού, 
β) εκπροσωπεί το Ίδρυμα ενώπιον κάθε Διοικητικής, Δι¬ 
καστικής και Εκκλησιαστικής Αρχής και οποιοσδήποτε 
άλλης Αρχής και σε όλες του τις σχέσεις με άλλα Ιδρύμα¬ 
τα, Οργανισμούς, νομικά και φυσικά πρόσωπα, 
γ) λαμβάνει γνώση όλων των εισερχομένων και εξερχο- 
μένων εγγράφων του Ιδρύματος, συνυπογράφει με τον 
Γραμματέα όλη την αλληλογραφία αυτού και συνυπο¬ 
γράφει με τον Ταμεία τα οικονομικής φύσης έγγραφα, 
δ) συγκαλεί το Δ.Σ. σε συνεδριάσεις. Διευθύνει τις σε 
αυτές συζητήσεις και συνυπογράφει με τον Γ ραμματέα 
τα πρακτικά των συνεδριάσεων, 
ε) εν γένει μεριμνά για την εφαρμογή των διατάξεωντου 
παρόντος Κανονισμού και των αποφάσεων του Δ.Σ. 

6.0 Αντιπρόεδρος του Δ.Σ. αναπληρώνει τον Πρόεδρο, 
σε περίπτωση απουσίας ή κωλύματος, σε όλες τις ως άνω 
αρμοδιότητες αυτού και ενεργεί κατόπιν εντολής του. 

7. Ο Γραμματέας τηρεί το βιβλίο Πρωτοκόλλου του 
Ιδρύματος και συντάσσει όλα τα έγγραφα και όλη την αλ¬ 
ληλογραφία του Ιδρύματος για την οποία ενημερώνει τον 
Πρόεδρο κα την οποία συνυπογράφει με αυτόν. Επίσης 
τηρεί το Βιβλίο Πρακτικών των Συνεδριάσεων του Δ.Σ. 
του Ιδρύματος, συνυπογράφει με τον Πρόεδρο τα εν λό¬ 
γω πρακτικά τα οποία συντάσσει και φυλάσσει τη σφρα¬ 
γίδα του Ιδρύματος. 

8.0 Ταμίας ενεργεί για λογαριασμό του Δ.Σ., έναντι του 
οποίου είναι υπόλογος, τις διαχειριστικές πράξεις ανα¬ 
φορικά με τα κάθε φύσης περιουσιακά στοιχεία, που 
έχουν διατεθεί σε χρήση του Ιδρύματος. Τηρεί το Βιβλίο 
Ταμείου, καθώς και τα Διπλότυπα Γ ραμμάτια Εισπράξεως 
και Εντάλματα Πληρωμής του Ιδρύματος, εισπράττει κά¬ 
θε έσοδο του Ιδρύματος με διπλότυπα Γραμμάτια Ει- 
σπράξεως, θεωρημένα από την οικεία Ιερά Μητρόπολη 
με την ένδειξη «Δια το Ενοριακό Πνευματικό Κέντρο Μη- 
τροπολιτικού Ιερού ναού Αγίου Νικολάου Πολυγύρου», 
τα οποία συνυπογράφει με τον Πρόεδρο, διενεργεί τις 
πληρωμές που αποφάσισε το Δ.Σ. βάσει διπλοτύπων 
Ενταλμάτων Πληρωμής, θεωρημένων από την οικεία Ιερά 

Μητρόπολη, τα οποία επίσης συνυπογράφει, όπως άλλω¬ 
στε και όλα τα οικονομικής φύσης έγγραφα, με τον Πρό¬ 
εδρο, ευθύνεται για την φύλαξη των χρημάτων του Ιδρύ¬ 
ματος, τα οποία κατατίθενται σε ιδιαίτερο λογαριασμό 
μιάς από τις τράπεζες που λειτουργούν στην πόλη του 
Πολυγύρου στο όνομα του Νομικού Προσώπου της οικεί¬ 
ας Ενορίας με την ένδειξη «Δια το Ενοριακό Πνευματικό 
Κέντρο Μητροπολιτικού Ιερού Ναού Αγίου Νικολάου Πο¬ 
λυγύρου» και διενεργεί αναλήψεις χρημάτων κατόπιν 
αποφάσεως του Δ.Σ. για τη λήψη της οποίας είναι απα¬ 
ραίτητη η ψήφος του Σεβασμιωτάτου Μητροπολίτου, ως 
Προέδρου. Επίσης, τηρείτο Βιβλίο Κτηματολογίου και το 
Βιβλίου Υλικού. 

9. Τα μέλη του Δ.Σ. συμμετέχουν ενεργά στις συνεδριά¬ 
σεις του Συμβουλίου και βοηθούν στην κατά το δυνατόν 
αποτελεσματικότερη λειτουργία του Ιδρύματος, σύμφω¬ 
να με τις κατευθύνσεις που δίνει το Δ.Σ. 

Άρθρο 5 

Αρμοδιότητες του διοικητικού Συμβουλίου. 

1. Το Δ.Σ. συνέρχεται τακτικά μίαφοράτο μήνα και εκτά¬ 
κτως όταν παρίσταται ανάγκη, ύστερα από πρόσκληση 
του προέδρου ή σε περίπτωση απουσίας ή κωλύματος 
αυτού, του Αντιπροέδρου, ή ύστερα από αίτηση τριών 
τουλάχιστον μελών του Δ.Σ. 

Το Δ.Σ. ευρίσκεται σε απαρτία όταν παρίστανται οπωσ¬ 
δήποτε ο Πρόεδρος ή σε περίπτωση απουσίας ή κωλύμα¬ 
τος αυτού, ο Αντιπρόεδρος και τρία τουλάχιστον μέλη 
του, οι δε αποφάσεις αυτού λαμβάνονται κατά πλειοψη- 
φία των παρόντων μελών. Σε περίπτωση ισοψηφίας υπε¬ 
ρισχύει η ψήφος του Προέδρου. 

2. Το Διοικητικό Συμβούλιο του Ιδρύματος έχει τις ακό¬ 
λουθες αρμοδιότητες: 

α) αποφασίζει για κάθε θέμα που αφορά στη λειτουργία 
και στην εκπλήρωση του σκοπού του ιδρύματος, 
β) συνεργάζεται για όλα τα σχετικά ζητήματα με το Μη- 
τροπολιτικό Συμβούλιο της Ιεράς Μητροπόλεως Κασσαν- 
δρείας και με το Εκκλησιαστικό Συμβούλιο του Μητροπο- 
λιτικού Ιερού Ναού Αγίου Νικολάου Πολυγύρου, καθώς 
και με διάφορους πολιτιστικούς, επιστημονικούς και φι¬ 
λανθρωπικούς συλλόγους, και με την Τοπική Αυτοδιοίκη¬ 
ση και τους τοπικούς φορείς για την προαγωγή και την 
επίτευξη του σκοπού του Ιδρύματος, 
γ) μεριμνά για την εξεύρεση οικονομικών πόρων για την 
ορθή, ομαλή και απρόσκοπτη λειτουργία του Ιδρύματος, 
σύμφωνα με τις διατάξεις του παρόντος Κανονισμού και 
με βάση το πνεύμα της Εκκλησίας μας, 
δ) προτείνει στο οικείο Μητροπολιτικό Συμβούλιο, το 
οποίο και αποφασίζει σχετικά, την πρόσληψη από το Νο¬ 
μικό Πρόσωπο της οικείας Ενορίας του αναγκαίου για τη 
Λειτουργία του Ιδρύματος έμμισθου προσωπικού, σύμ¬ 
φωνα με τις διατάξεις της κείμενης νομοθεσίας, και το 
διορισμό στο αυτό Νομικό Πρόσωπο του εθελοντικού 
προσωπικού, που προέρχεται από τους πιστούς της Ενο¬ 
ρίας, άνδρες ή γυναίκες, που διακρίνονται για το ήθος, 
την πνευματική κατάρτιση και ωριμότητά τους και το εν¬ 
διαφέρον τους για τη ζωή και το έργο της Ενορίας, 
ε) καταρτίζει κατά τον μήνα Νοέμβριο τον ετήσιο Προϋ¬ 
πολογισμό και κατά τον μήνα Ιανουάριο τον ετήσιο Απο¬ 
λογισμό του Ιδρύματος, τους οποίους και υποβάλλει για 
έγκριση στο οικείο Μητροπολιτικό Συμβούλιο, 
στ) αποφασίζει για κάθε άλλο θέμα, το οποίο δεν προ- 
βλέπεται στον παρόντα Κανονισμό, με την επιφύλαξη της 


έγκρισης των Πράξεώντου από το οικείο Μητροπολιτικό 
Συμβούλιο. 

Άρθρο 6 

Τηρούμενα Βιβλία 

Το Ίδρυμα έχει αυτοτελή διαχείριση, τηρεί δε, με την μέ¬ 
ριμνα του Γ ραμματέα και του Τ αμία του Δ.Σ., τα Γ ενικά και 
Διαχειρίστηκα αυτού Βιβλία, θεωρημένα για κάθε νόμιμη 
χρήση από την Ιερά Μητρόπολη Κασσανδρείας, ήτοι: 

1. Βιβλίο Πρωτοκόλλου εισερχομένων και εξερχομένων 
εγγράφων, 

2. Βιβλίο Πρακτικών των Συνεδριάσεων του Δ.Σ., 

3. Βιβλίο Ταμείου και Διπλότυπα Γραμμάτια Εισπράξε- 
ως και Εντάλματα Πληρωμής, τα οποία είναι εκτελεστέα 
εφόσον φέρουν την υπογραφήτου Προέδρου καιτουΤα- 
μία του Δ.Σ. του Ιδρύματος, 

4. Βιβλίο Κτηματολογίου, στο οποίο καταγράφονται 
όλα τα ακίνητα περιουσιακά στοιχεία, που έχουν διατεθεί 
σε χρήση του Ιδρύματος, 

5. Βιβλίο Υλικού, στο οποίο καταγράφονται όλα τα κινη¬ 
τά περιουσιακά στοιχεία, που έχουν διατεθεί σε χρήση 
του Ιδρύματος. 

Άρθρο 7 

Πόροι του Ιδρύματος 

1. Πόροι του Ιδρύματος είναι: 

α) ετήσια επιχορήγηση της Ενορίας Αγίου Νικολάου 
Πολυγύρου αναλόγως των οικονομικών δυνατοτήτων της 
και των αναγκών του Ιδρύματος, 
β) πρόσοδοι από την πραγματοποίηση διαφόρων εκδη¬ 
λώσεων του Ιδρύματος, λαχειοφόρων αγορών, εράνων 
νομικά διενεργουμένων, εκθέσεων κ.α. 

γ) πρόσοδοι από την αξιοποίηση των κινητών και ακινή¬ 
των περιουσιακών στοιχείων που έχουν διατεθεί σε χρή¬ 
ση του Ιδρύματος, 

δ) δωρεές, κληρονομιές και κληροδοσίες κινητών και 
ακινήτων καταλειπόμενες υπέρ αυτού και περιεχόμενες 
κατά πλήρη κυριότητα στο Νομικό Πρόσωπο της οικείας 
Ενορίας, 

ε) εισφορές, σε είδος ή σε χρήμα, φίλωντου Ιδρύματος, 
στ) Κρατικές επιχορηγήσεις, Κοινοτικές επιχορηγή¬ 
σεις, επιχορηγήσεις της Νομαρχιακής ή Τοπικής Αυτοδι¬ 
οίκησης, Οργανισμών και άλλων Νομικών Προσώπων Δη¬ 
μοσίου ή Ιδιωτικού Δικαίου, επιχορηγήσεις φυσικών προ¬ 
σώπων και κάθε άλλη νομική επιχορήγηση, 
ζ) κάθε έσοδο, σύμφωνο με το Ορθόδοξο Χριστιανικό 
πνεύμα, που προέρχεται από κάθε είδους δραστηριότη¬ 
τες του Ιδρύματος και κάθε νόμιμη πηγή. 

2. Η περιέλευση οιουδήποτε κινητού ή ακινήτου πράγ¬ 
ματος στη χρήση του Ιδρύματος γίνεται πάντα στο όνομα 
του Νομικού προσώπου της οικείας Ενορίας, στο οποίο 
μεταβιβάζεται η κυριότητα, νομή και κατοχή του πράγμα¬ 
τος. Στην πράξη δε της μεταβίβασης γίνεται ειδικότερη 
μνεία και αναφορά με την ένδειξη «Δια το Ενοριακό Πνευ¬ 
ματικό Κέντρο Μητροπολιτικού Ιερού Ναού Αγίου Νικο¬ 
λάου Πολυγύρου», το οποίο, ως Εκκλησιαστικό Ίδρυμα, 
θα έχει την χρήση, για όσο χρόνο υφίσταται, προς εκπλή¬ 
ρωση του σκοπού του. 

Άρθρο 8 

1. Οι ανωτέρω πόροιτου Ιδρύματος διατίθενται κατόπιν 
αποφάσεως του Δ.Σ. αυτού, που εγκρίνεται από το Μη- 
τροπολιτικό Συμβούλιο: 

α) για την αγορά απαιτούμενου εξοπλισμού του Ιδρύ¬ 
ματος, 

β) για την αντιμετώπιση των πάγιων και λοιπών εξόδων 
λειτουργίας του Ιδρύματος, του Νεανικού Κέντρου, του 
Εκκλησιαστικού Μουσείου, της δανειστικής Βιβλιοθήκης 
κ.α., 

γ) για την εκτύπωση και διάθεση διαφόρων απαραιτή¬ 
των για τη λειτουργία του Ιδρύματος εντύπων, 

δ) για την λειτουργία των Κατηχητικών Σχολείων, 

ε) για την διοργάνωση διαφόρων εκδηλώσεωντου Ιδρύ¬ 
ματος, 

στ) για την μισθοδοσία του έμμισθου προσωπικού του 
Ιδρύματος, 

ζ) για την κάλυψη κάθε άλλης δαπάνης που προβλέπε- 
ται από τον εγκεκριμένο Προϋπολογισμό του Ιδρύματος 
και αποσκοπεί στην επίτευξη του σκοπού του. 

2. Το τυχόν χρηματικό πλεόνασμα από την οικονομική 
διαχείριση του Ιδρύματος, κατατίθεται σε ιδιαίτερο λογα¬ 
ριασμό μίας από τις Τράπεζες που λειτουργούν στην πό¬ 
λη του Πολυγύρου στο όνομα του Νομικού Προσώπου 
της οικείας Ενορίας με την ένδειξη «Δια το Ενοριακό 
Πνευματικό Κέντρο Μητροπολιτικού Ιερού Ναού Αγίου 
Νικολάου Πολυγύρου». 

Άρθρο 9 

Το Ίδρυμα έχει ιδία σφραγίδα με δύο επάλληλους κύ¬ 
κλους, η οποία φέρει στο κέντρο την εικόνα του Αγίου Νι¬ 
κολάου. Στον μεν εξωτερικό κύκλο αναγράφονται οι λέξεις 
«ΙΕΡΑ ΜΗΤΡΟΠΟΛΙΣ ΚΑΣΣΑΝΔΡΕΙΑΣ», στον δε εσωτερι¬ 
κό η επωνυμία του Ιδρύματος «ΕΝΟΡΙΑΚΟ ΠΝΕΥΜΑΤΙΚΟ 
ΚΕΝΤΡΟ ΜΗΤΡΟΠΟΛΙΤΙΚΟΥ ΙΕΡΟΥ ΝΑΟΥ ΑΓΙΟΥ ΝΙΚΟ¬ 
ΛΑΟΥ ΠΟΛΥΓΥΡΟΥ». 

Άρθρο 10 

Το παρόν Ίδρυμα, με την ως άνω μορφή και οργάνωση, 
καταργείται με απόφαση της Ιερός Συνόδου κατόπιν αι¬ 
τιολογημένης αποφάσεως του Δ.Σ. αυτού, για τη λήψη 
της οποίας είναι απαραίτητη η ψήφος του Σεβασμιωτά- 
του Μητροπολίτου, ως Προέδρου, που εγκρίνεται από το 
οικείο Μητροπολιτικό Συμβούλιο, όταν δεν εκπληρώνει 
τις εκκλησιολογικές αυτού προϋποθέσεις και την απο¬ 
στολή του, όταν παρεκκλίνει του σκοπού του ή καταστεί 
ανέφικτη η λειτουργία του. Σε κάθε περίπτωση κατάργη¬ 
σης του Ιδρύματος, η χρήση των κάθε φύσης περιουσια¬ 
κών στοιχείων, η οποία είχε παραχωρηθεί στο Ίδρυμα, 
επανέρχεται αυτοδικαίως στο Νομικό Πρόσωπο της οι¬ 
κείας Ενορίας, στην πλήρη κυριότητα του οποίου άλλω¬ 
στε και αυτά ανήκουν. 

Άρθρο 11 

1. Ο παρών Κανονισμός ισχύει από της δημοσιεύσεως 
αυτού στο επίσημο Δελτίο της Εκκλησίας της Ελλάδος 
«ΕΚΚΛΗΣΙΑ» και στην Εφημερίδα της Κυβερνήσεως. 

2. Κάθε τροποποίηση αυτού γίνεται από την Ιερά Σύνο¬ 
δο κατόπιν αιτιολογημένης αποφάσεως του Δ.Σ. του 
Ιδρύματος, για τη λήψη της οποίας είναι απαραίτητη η ψή¬ 
φος του Σεβασμιωτάτου Μητροπολίτου, ως Προέδρου, 
που εγκρίνεται από το οικείο Μητροπολιτικό Συμβούλιο. 
Δημοσιεύεται δε όπως και ο παρών Κανονισμός. 

Άρθρο 12 

Από τις διατάξεις του παρόντος Κανονισμού προκαλεί- 
ται δαπάνη σε βάρος του προϋπολογισμού του Νομικού 


Προσώπου της Ενορίας Αγίου Νικολάου Πολυγύρου, το 
ύψος της οποίας δεν δύναται να προσδιορισθεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Σεπτεμβρίου 2003 
Ο Πρόεδρος 

Τ Ο Αθηνών ΧΡΙΣΤΟΔΟΥΛΟΣ 

-♦- 

Αριθ. 3053/1829 (2) 

Σύσταση Εκκλησιαστικού Ιδρύματος υπό την επωνυμίαν 
«ΙΔΡΥΜΑ ΣΤΗΡΙΞΕΩΣ ΑΝΑΞΙΟΠΑΘΟΥΝΤΩΝ ΑΤΟ¬ 
ΜΩΝ ΚΑΙ ΕΥΠΑΘΩΝ ΟΜΑΔΩΝ «Ο ΕΛΑΧΙΣΤΟΣ ΑΔΕΛ¬ 
ΦΟΣ» της Ιερός Μητροπόλεως Πολυάνης και Κιλκισί- 
ου. 

Η ΙΕΡΑ ΣΥΝΟΔΟΣ 
ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ 

Η Διαρκής Ιερά Σύνοδος της Εκκλησίας της Ελλάδος, 
έχουσα υπ’ όψει: 

1. Τας διατάξεις των άρθρων 29 παραγρ. 2 και 59 παρα- 
γρ. 2 του Νόμου 590/1977 «Περί Καταστατικού Χάρτου 
της Εκκλησίας της Ελλάδος», 

2. Τας υποχρεώσεις της Ποιμαινούσης Εκκλησίας τας 
απορρεούσας εκ των Ευαγγελικών Επιταγών, των Ιερών 
Κανόνων και των Νόμων του Κράτους προς το Χριστεπώ- 
νυμοντης Εκκλησίας πλήρωμα. 

3. Τας υφισταμένας Κοινωνικός και πνευματικός ανά- 
γκαςτης Ιερός Μητροπόλεως Πολυανής και Κιλκισίου. 

4. Την 476/15.7.2002 Πρότασιντου Σεβασμιωτάτου Μη¬ 
τροπολίτου Πολυανής και Κιλκισίου Αποστόλου. 

5. Τηναπό7.11.2002Γνωμάτευσιντου Νομικού Γραφεί¬ 
ου της Νομικής Υπηρεσίας της Εκκλησίας της Ελλάδος. 

6. Την από 4.9.2003 Απόφασιν Αυτής, αποφασίζει: 

Συνιστά εις την Ιερόν Μητρόπολιν Πολυανής και Κιλκι¬ 
σίου Εκκλησιαστικόν Ίδρυμα υπό την επωνυμίαν: «ΙΔΡΥ¬ 
ΜΑ ΣΤΗΡΙΞΕΩΣ ΑΝΑΞΙΟΠΑΘΟΥΝΤΩΝ ΑΤΟΜΩΝ ΚΑΙ ΕΥ¬ 
ΠΑΘΩΝ ΟΜΑΔΩΝ «Ο ΕΛΑΧΙΣΤΟΣ ΑΔΕΛΦΟΣ» ΤΗΣ ΙΕΡΑΣ 
ΜΗΤΡΟΠΟΛΕΩΣ ΠΟΛΥΑΝΗΣ ΚΑΙ ΚΙΛΚΙΣΙΟΥ», το οποίον 
θα λειτουργή ως εξηρτημένη Υπηρεσία της Ιερός Μητρο¬ 
πόλεως Πολυανής και Κιλκισίου και θα εδρεύη εις την πό- 
λιντου Κιλκίς. Η οργάνωσις, διοίκησις, διαχείρισις και λει¬ 
τουργία του Ιδρύματος τούτου θα διέπεται από τας δια¬ 
τάξεις του επομένου Κανονισμού: 


ΚΑΝΟΝΙΣΜΟΣ ΣΥΣΤΑΣΕΩΣ ΚΑΙ ΛΕΙΤΟΥΡΓΙΑΣ 
ΕΚΚΛΗΣΙΑΣΤΙΚΟΥ ΙΔΡΥΜΑΤΟΣ 
ΥΠΟ ΤΗΝ ΕΠΩΝΥΜΙΑ 
«ΙΔΡΥΜΑ ΣΤΗΡΙΞΕΩΣ 
ΑΝΑΞΙΟΠΑΘΟΥΝΤΩΝ ΑΤΟΜΩΝ 
ΚΑΙ ΕΥΠΑΘΩΝ ΟΜΑΔΩΝ 
«Ο ΕΛΑΧΙΣΤΟΣ ΑΔΕΛΦΟΣ» 

ΤΗΣ ΙΕΡΑΣ ΜΗΤΡΟΠΟΛΕΩΣ 
ΠΟΛΥΑΝΗΣ ΚΑΙ ΚΙΛΚΙΣΙΟΥ» 

Άρθρο 1 

Σύσταση - Επωνυμία - Έδρα 

Στην περιφέρεια της Ιερός Μητροπόλεως Πολυανής και 
Κιλκισίου και υπό την πνευματική και διοικητική εποπτεία 
αυτής συνίσταται Εκκλησιαστικό Ίδρυμα, με την επωνυ¬ 
μία «ΙΔΡΥΜΑ ΣΤΗΡΙΞΕΩΣ ΑΝΑΞΙΟΠΑΘΟΥΝΤΩΝ ΑΤΟ- 

ΜΩΝ ΚΑΙ ΕΥΠΑΘΩΝ ΟΜΑΔΩΝ «Ο ΕΛΑΧΙΣΤΟΣ ΑΔΕΛ¬ 
ΦΟΣ», το οποίο θα λειτουργεί ως υπηρεσία του Νομικού 
Προσώπου της οικείας Ιεράς Μητροπόλεως, εξαρτημένη 
από αυτό, αυτοτελούς διαχειρίσεως και μη κερδοσκοπι¬ 
κού χαρακτήρα και θα διέπεται από τις διατάξεις του πα¬ 
ρόντος Κανονισμού. Έδρα του ιδρύματος τούτου είναι η 
πόλη του Κιλκίς. Το ίδρυμα θα στεγάζεται σε κτίριο ιδιο¬ 
κτησίας της Ιεράς Μητροπόλεως, το οποίο ευρίσκεται 
στη συμβολή των οδών Μητροπόλεως και Μητροπολίτου 
Χαρίτωνος. 

Άρθρο 2 

Σκοπός και μέσα προς επίτευξη αυτού 

Σκοπός του Ιδρύματος είναι η εν γένει συμβολή στην 
πληρέστερη και αρτιότερη πνευματική, ποιμαντική, ιερα¬ 
ποστολική, κοινωνική και φιλανθρωπική διακονία της Ιε¬ 
ράς Μητροπόλεως Πολυανής και Κιλκισίου στο πλαίσιο 
της Ορθόδοξης Πίστης, Παράδοσης και Διδασκαλίας, με 
την προσφορά ηθικής και υλικής βοήθειας και στήριξης 
σε αναξιοπαθούντες αδελφούς (γυναίκες ή άνδρες σε χη¬ 
ρεία με ανήλικα κυρίως τέκνα, οικογένειες των οποίων τα 
μέλη πάσχουν από σοβαρές ασθένειες, μονογονεϊκές οι¬ 
κογένειες, υπερηλίκους, μοναχικά άτομα, μαθητές, μα¬ 
θήτριες, φοιτητές, φοιτήτριες και γενικά άτομα που δεν 
διαθέτουν πόρους επαρκείς για τη στοιχειώδη διαβίωσή 
τους) και σε μέλη ευπαθών ομάδων απειλούμενα από κοι¬ 
νωνικό αποκλεισμό, που κατοικούν ή διαμένουν στην πε¬ 
ριφέρεια της Ιεράς Μητροπόλεως. 

Άρθρο 3 

Οργάνωση - Διοίκηση - Διοικητικό Συμβούλιο 

1. Το Ίδρυμα τελεί υπό την πνευματική και διοικητική 
εποπτείατης Ιεράς Μητροπόλεως Πολυανής και Κιλκισί¬ 
ου και διοικείται από εννεαμελές Διοικητικό Συμβούλιο 
που απαρτίζεται από: 

α) τονεκάστοτε Σεβασμιώτατο Μητροπολίτη Πολυανής 
και Κιλκισίου, ως Πρόεδρο, 

β) δύο κληρικούς, που εκπροσωπούν τις Αρχιερατικές 
Περιφέρειες Αγίου Αθανασίου και Μουριών, έκτων οποί¬ 
ων ένας ορίζεται ως Αντιπρόεδρος, που, σε περίπτωση 
απουσίας ή κωλύματος του Σεβασμιωτάτου Μητροπολί¬ 
του, θα αναπληρώνει αυτόν και θα προεδρεύει του Δ.Σ., 

γ) έξι λαϊκούς, άνδρες ή γυναίκες, κατοίκους της περι- 
φέρειαςτης Ιεράς Μητροπόλεως, που διακρίνονταιγιατο 
ήθος, την πνευματική κατάρτιση και ωριμότητά τους και 
το ενδιαφέροντους για τη ζωή και το έργο της Εκκλησίας. 

2. Τα ως άνω οκτώ τακτικά μέλη του Δ.Σ. (των παρα¬ 
γράφων 1β και Ιγτου παρόντος άρθρου) διορίζονται για 
μια τριετία από τον Σεβασμιώτατο Μητροπολίτη Πολυα¬ 
νής και Κιλκισίου, ύστερα από έγγραφη πρόταση του Μη- 
τροπολιτικού Συμβουλίου. Επίσης από τον Σεβασμιώτατο 
Μητροπολίτη Πολυανής και Κιλκισίου, ύστερα από έγ¬ 
γραφη πρόταση του Μητροπολιτικού Συμβουλίου και για 
την αυτή τριετία, διορίζονται ως αναπληρωματικά μέλη 
ένας κληρικός που υπηρετεί σε μία από τις ως άνω Αρχιε¬ 
ρατικές Περιφέρειες και τρεις λαϊκοί, άνδρες ή γυναίκες, 
που διαθέτουν τα προσόντα που αναφέρονται στην πα¬ 
ράγραφο 1γ του παρόντος άρθρου. Οι διορισθέντες δύ- 
νανται να επαναδιορισθούν. 

3. Μέλη του Δ.Σ., που δεν ανταποκρίνονται πλήρως στα 
καθήκοντά τους ή κωλύονται στην άσκηση αυτών ή προ¬ 
βαίνουν σε ενέργειες που έρχονται σε αντίθεση με τον 
σκοπό του Ιδρύματος ή παραιτούνται πριν από την λήξη 


της θητείας τους, παύονται από τον Σεβασμιώτατο Μη¬ 
τροπολίτη. 

4. Το Δ.Σ. του Ιδρύματος συγκροτείται σε σώμα κατά 
τηνπρώτη συνεδρίασή του και εκλέγει τον Γραμματέα και 
τονΤαμία. Το αξιωμάτων μελώντου Δ.Σ. είναιτιμητικό και 
άμισθο. 

5. Το Δ.Σ. συνέρχεται τακτικά κάθε τρίμηνο και εκτά¬ 
κτως όταν παρίσταται ανάγκη, ύστερα από πρόσκληση 
του Προέδρου ή ύστερα από έγγραφη αίτηση προς τον 
Πρόεδρο τριών τουλάχιστον μελών αυτού. 

6. Το Δ.Σ. ευρίσκεται σε απαρτία όταν παρίσταται οπωσ¬ 
δήποτε ο Πρόεδρος ή, σε περίπτωση απουσίας ή κωλύ¬ 
ματος αυτού, ο Αντιπρόεδρος και τέσσερα τουλάχιστον 
από τα μέλη του, οι δε αποφάσεις αυτού λαμβάνονται κα¬ 
τά πλειοψηφία των παρόντων μελών. Σε περίπτωση ισο- 
ψηφίας υπερισχύει η ψήφος του Προέδρου. 

7. Σε κάθε συνεδρίαση του Δ.Σ. τηρούνται πρακτικά, 
στα οποία καταχωρούνται οι αποφάσεις που λαμβάνο- 
νται, αλλά και οι γνώμες και τοποθετήσεις των τυχόν δια- 
φωνούντων μελών αυτού, και τα οποία υπογράφονται 
από όλα τα παρόντα μέλη. 

Άρθρο 4 

Το Διοικητικό Συμβούλιο του Ιδρύματος έχει τις ακό¬ 
λουθες αρμοδιότητες: 

α) αποφασίζει για κάθε θέμα που αφορά στην οργάνω¬ 
ση, διοίκηση και λειτουργία του Ιδρύματος, στην διαχείρι¬ 
ση και αξιοποίηση εν γένει των κάθε φύσης περιουσιακών 
στοιχείων, που έχουν διατεθεί σε χρήση του Ιδρύματος, 
και στη διάθεση των πόρων του Ιδρύματος, καθώς και για 
κάθε ζήτημα που σχετίζεται με την εκπλήρωση του σκο¬ 
πού αυτού, 

β) συνεργάζεται για όλα τα σχετικά ζητήματα με το Μη- 
τροπολιτικό Συμβούλιο της Ιεράς Μητροπόλεως Πολυα¬ 
νής και Κιλκισίου, με τα Εκκλησιαστικά Συ μβούλια των Ιε¬ 
ρών Ναών και τα Διοικητικά Συμβούλια των φιλανθρωπι¬ 
κών, κοινωφελών και λοιπών Εκκλησιαστικών Ιδρυμάτων 
της περιφέρειας της Ιεράς Μητροπόλεως, με διάφορους 
πολιτιστικούς, επιστημονικούς και φιλανθρωπικούς συλ¬ 
λόγους, καθώς και με την Νομαρχιακή και Τοπική Αυτοδι¬ 
οίκηση και τους τοπικούς φορείς για την προαγωγή και 
επίτευξη του σκοπού του Ιδρύματος, 

γ) μεριμνά για την εξεύρεση οικονομικών πόρων και για 
την εύρυθμη, ομαλή και απρόσκοπτη λειτουργία του 
Ιδρύματος, 

δ) προτείνει (υπό την προϋπόθεση ότι έχει προβλε- 
φθεί αντίστοιχη πίστωση στον εγκεκριμένο Προϋπολο¬ 
γισμό του Ιδρύματος) στο οικείο Μητροπολιτικό Συμ¬ 
βούλιο, το οποίο και αποφασίζει σχετικά, την πρόσληψη 
από το Νομικό Πρόσωπο της οικείας Ιεράς Μητροπόλε¬ 
ως του αναγκαίου για τη λειτουργία του Ιδρύματος προ¬ 
σωπικού, σύμφωνα με τις διατάξεις της κείμενης νομο¬ 
θεσίας, 

ε) αποφασίζει επί αιτήσεων χορήγησης οικονομικού 
βοηθήματος, που υποβάλλονται από αναξιοπαθούντες 
αδελφούς και μέλη ευπαθών ομάδων, συνοδευόμενες 
από τα σχετικά δικαιολογητικά τα οποία καθορίζει, κατό¬ 
πιν εξακρίβωσης της οικογενειακής και εν γένει οικονομι¬ 
κής κατάστασης των αιτούντων από τον ανά περίπτωση 
αρμόδιο ιερέα της Ενορίας με τη συνδρομή εθελόντριας 
κοινωνικής λειτουργού και των Επιτρόπων, και καθορίζει 
το ύψος του ποσού του βοηθήματος αναλόγως των οικο¬ 
νομικών δυνατοτήτων του Ιδρύματος, 

στ) καταρτίζει τον ετήσιο Προϋπολογισμό και Απολογι¬ 
σμό του Ιδρύματος, τους οποίους και υποβάλλει για 
έγκριση στο οικείο Μητροπολιτικό Συμβούλιο, 
ζ) αποφασίζει για την ανακήρυξη Ευεργετών και Δωρη¬ 
τών του Ιδρύματος, καθώς και για κάθε άλλο θέμα, το 
οποίο δεν προβλέπεται στον παρόντα Κανονισμό, με την 
επιφύλαξη της έγκρισης των Πράξεών του από το οικείο 
Μητροπολιτικό Συμβούλιο. 

Άρθρο 5 

Αρμοδιότητες του Προέδρου, του Αντιπροέδρου, 
του Γραμματέα και του Ταμία 
του Διοικητικού Συμβουλίου 

1. Ο Πρόεδρος του Δ.Σ.: 

α) έχει την ευθύνη όλων των δραστηριοτήτων του Ιδρύ¬ 
ματος, συντονίζει τα μέλη του Δ.Σ. προς υλοποίηση του 
σκοπού αυτού, εκτελείτις αποφάσεις του Δ.Σ. και ενεργεί 
σύμφωνα με τις ειδικές εξουσιοδοτήσεις και εντολές του, 
β) εκπροσωπείτο Ίδρυμα ενώπιον κάθε Διοικητικής, Δι¬ 
καστικής και Εκκλησιαστικής Αρχής και οποιοσδήποτε 
άλλης Αρχής και σε όλες του τις σχέσεις με άλλα Ιδρύμα¬ 
τα, Οργανισμούς, νομικά και φυσικά πρόσωπα αυτοπρο¬ 
σώπως ή δια του Αντιπροέδρου του Δ.Σ. ή και δια προσώ¬ 
που που ορίζεται από αυτόν και εγκρίνεται από το Δ.Σ. 

γ) λαμβάνει γνώση όλων των εισερχομένων και εξερχο- 
μένων εγγράφων του Ιδρύματος, συνυπογράφει με τον 
Γραμματέα όλη την αλληλογραφία αυτού και συνυπο¬ 
γράφει με τον Ταμία τα οικονομικής φύσης έγγραφα, 
δ) συγκαλεί το Δ.Σ. σε τακτικές ή έκτακτες συνεδριά¬ 
σεις, αποστέλλοντας τη σχετική πρόσκληση στα μέλη του 
Δ.Σ. πέντε τουλάχιστον ημέρες πριν από τη συνεδρίαση, 
κηρύσσει την έναρξη και λήξη αυτών και διευθύνει σε αυ¬ 
τές τις συζητήσεις, 

ε) καταρτίζει, βοηθούμενος από τον Γ ραμματέα, την 
Ημερήσια Διάταξη των προς συζήτηση θεμάτων. Θέμα 
που δεν περιλαμβάνεται στην Ημερήσια Διάταξη δεν συ- 
ζητείται, εκτός εάν πρόκειται για ζήτημα επείγοντος χα¬ 
ρακτήρα και συμφωνήσει προς τούτο η πλειοψηφία των 
παρόντων μελών του Δ.Σ., 

στ) εισηγείται στο Δ.Σ. τα προς συζήτηση θέματα ή ανα¬ 
θέτει, όταν το κρίνει σκόπιμο, την εισήγησή των και σε άλ¬ 
λο μέλος του Δ.Σ., 

ζ) ασκεί εποπτεία και έλεγχο στο προσωπικό του Ιδρύ¬ 
ματος, 

η) ενγένει μεριμνά για την εφαρμογή των διατάξεωντου 
παρόντος Κανονισμού. 

2. Ο Αντιπρόεδρος του Δ.Σ. αναπληρώνει τον Πρόεδρο, 
σε περίπτωση απουσίας ή κωλύματος, σε όλες τις ως άνω 
αρμοδιότητες αυτού και ενεργεί κατόπιν εντολής του. 

3. Ο Γραμματέας τηρεί το Βιβλίο Πρωτοκόλλου του 
Ιδρύματος και συντάσσει όλα τα έγγραφα και όλη την αλ¬ 
ληλογραφία του Ιδρύματος για την οποία ενημερώνει τον 
Πρόεδρο και την οποία συνυπογράφει με αυτόν. Επίσης 
τηρείτο Βιβλίο Μητρώου και το Βιβλίο Πρακτικώντων Συ¬ 
νεδριάσεων του Δ.Σ. του Ιδρύματος, συντάσσει τα εν λό¬ 
γω πρακτικά και φυλάσσει τα έγγραφα, την αλληλογρα¬ 
φία, τα Γ ενικά Βιβλία, το Αρχείο και τη σφραγίδα του Ιδρύ¬ 
ματος, υπέχοντας ευθύνη για την καταστροφή ή την 
απώλειά τους. Ο Γραμματέας είναι δυνατόν να υποβοη- 
θείται στην εκτέλεση των καθηκόντων του, εφόσοντούτο 
κρίνεται, λόγω ειδικών συνθηκών, απαραίτητο από το 
Δ.Σ., από υπάλληλο του Ιδρύματος, για τις ενέργειες 
όμως του οποίου ευθύνεται πάντα ο ίδιος. 


Τον Γ ραμματέα αναπληρώνει, σε περίπτωση απουσίας 
ή κωλύματος αυτού, άλλο μέλος του Δ.Σ. που ορίζεται με 
απόφασή του. 

4. Ο Ταμίας ενεργεί για λογαριασμό του Δ.Σ., έναντι του 
οποίου είναι υπόλογος, τις διαχειριστικές πράξεις αναφο¬ 
ρικά με τα κάθε φύσης περιουσιακά στοιχεία, που έχουν 
διατεθεί σε χρήση του Ιδρύματος. Τηρεί το Βιβλίο Ταμεί¬ 
ου, καθώς και τα Διπλότυπα Γραμμάτια Εισπράξεως και 
Εντάλματα Πληρωμής του Ιδρύματος, εισπράτττει κάθε 
έσοδο του Ιδρύματος με διπλότυπα Γραμμάτια Εισπράξε- 
ως, θεωρημένα από την οικεία Ιερά Μητρόπολη με την έν¬ 
δειξη «Δια το Ίδρυμα Στηρίξεως Αναξιοπαθούντων Ατό¬ 
μων και Ευπαθών Ομάδων «Ο Ελάχιστος Αδελφός»», τα 
οποία συνυπογράφει με τον Πρόεδρο, διενεργεί τις πλη¬ 
ρωμές για κάθε δαπάνη που προβλέπεται στον εγκεκριμέ¬ 
νο Προϋπολογισμό βάσει διπλοτύπων Ενταλμάτων Πλη¬ 
ρωμής, θεωρημένων από την οικεία Ιερά Μητρόπολη, τα 
οποία επίσης συνυπογράφει, όπως άλλωστε και όλα τα οι¬ 
κονομικής φύσης έγγραφα, με τον Πρόεδρο, ευθύνεται 
για την φύλαξη των χρημάτωντου Ιδρύματος, τα οποία κα¬ 
τατίθενται σε ιδιαίτερο λογαριασμός μίας από τις Τράπε¬ 
ζες που λειτουργούν στην πόλη του Κιλκίς (η οποία ορίζε¬ 
ται από το Δ.Σ.) στο όνομα του Νομικού Προσώπου της οι¬ 
κείας Ιεράς Μητροπόλεως την ένδειξη «Δια το Ίδρυμα 
Στηρίξεως Αναξιοπαθούντων Ατόμων και Ευπαθών Ομά¬ 
δων «Ο Ελάχιστος Αδελφός»», έχει την ευχέρεια να παρα¬ 
κρατεί εξ αυτών ποσό αναγκαίο για την κάλυψη των εκτά¬ 
κτων και επειγουσών δαπανών του Ιδρύματος, το ύψος 
του οποίου καθορίζεται με απόφαση του Δ.Σ. στην αρχή 
κάθε έτους και διενεργεί αναλήψεις χρημάτων κατόπιν 
αποφάσεως του Δ.Σ., για την λήψη της οποίας είναι απα¬ 
ραίτητη η ψήφος του Σεβασμιωτάτου Μητροπολίτου ως 
Προέδρου. Επίσης, μεριμνά γιατηνέγκαιρη κατάρτιση και 
υποβολή στο Δ.Σ. των σχεδίων Προϋπολογισμού, Απολο¬ 
γισμού και Ισολογισμού του Ιδρύματος και τηρεί το Βιβλίο 
Κτηματολογίου και το Βιβλίου Υλικού. Τον Ταμία αναπλη¬ 
ρώνει, σε περίπτωση απουσίας ή κωλύματος αυτού, άλλο 
μέλος του Δ.Σ. που ορίζεται με απόφασή του. 

Άρθρο 6 

Τηρούμενα Βιβλία και Στοιχεία 

Το Ίδρυμα έχει αυτοτελή διαχείριση, τηρεί δε υποχρε¬ 
ωτικούς, με την μέριμνα του Γραμματέα και του Ταμία του 
Δ.Σ., τα Γενικά Διαχειριστικά αυτού Βιβλία και Στοιχεία, 
θεωρημένα για κάθε νόμιμη χρήση από την Ιερά Μητρό¬ 
πολη Πολυανής και Κιλκισίου, ήτοι: 

1) Βιβλίο Πρωτοκόλλου εισερχομένων και εξερχομένων 
εγγράφων, 

2) Βιβλίο Πρακτικώντων Συνεδριάσεων του Δ.Σ., 

3) Βιβλίο Μητρώου στο οποίο καταχωρίζονται τα πλήρη 
στοιχεία των ατόμων που έλαβαν ή λαμβάνουν οικονομι¬ 
κό βοήθημα από το Ίδρυμα και το ύψος του ποσού του 
βοηθήματος ανά περίπτωση, 

4) Βιβλίο Ταμείου και αριθμημένα Διπλότυπα Γραμμάτια 
Εισπράξεως και Εντάλματα Πληρωμής, τα οποία είναι 
εκτελεστέα εφόσον φέρουν την υπογραφή του Προέ¬ 
δρου και του Ταμία του Δ.Σ. του Ιδρύματος, 

5) Βιβλίο Κτηματολογίου, στο οποίο καταγράφονται 
όλα τα ακίνητα περιουσιακά στοιχεία, που έχουν διατεθεί 
σε χρήση του Ιδρύματος, 

6) Βιβλίο Υλικού, στο οποίο καταγράφονται όλα τα κινη¬ 
τά περιουσιακά στοιχεία, που έχουν διατεθεί σε χρήση 
του Ιδρύματος. 

Εκτός από τα ως άνω Βιβλία και Στοιχεία, το Ίδρυμα 
μπορεί να τηρεί και άλλα Βιβλία και Στοιχεία, τα οποία κρί- 
νονται από το Δ.Σ. απαραίτητα για την παρακολούθηση 
της διαχείρισης των κάθε φύσης περιουσιακών στοιχείων 
που έχουν διατεθεί σε χρήση του Ιδρύματος και της εκ¬ 
πλήρωσης του σκοπού αυτού. 

Άρθρο 7 

Πόροι του Ιδρύματος και διάθεσή τους 

1. Πόροι του Ιδρύματος είναι: 

α) πρόσοδοι από την μίσθωση ακινήτων της δεύτερης νε¬ 
όδμητης εξαόροφης οικοδομής μετά σοφίτας, ιδιοκτησίας 
της Ιεράς Μητροπόλεως και Μητροπολίτου Χαρίτωνος, και 
πρόσοδοι από την αξιοποίηση των κάθε φύσης περιουσια¬ 
κών στοιχείων, που έχουν διατεθεί σε χρήση του Ιδρύματος, 
β) πρόσοδοι από την πραγματοποίηση διαφόρων εκδη¬ 
λώσεων του Ιδρύματος, λαχειοφόρων αγορών, εράνων 
νόμιμα διενεργούμενων, εκθέσεων κ.α., 
γ) δωρεές, κληρονομιές και κληροδοσίες κινητών και 
ακινήτων φυσικών και νομικών προσώπων, καταλειπόμε- 
νες υπέρ αυτού καιπεριερχόμενες κατά πλήρη κυριότητα 
στο Νομικό Πρόσωπο της οικείας Ιεράς Μητροπόλεως, 
δ) εισφορές, σε είδος ή σε χρήμα, φίλωντου Ιδρύματος, 
ε) Κρατικές επιχορηγήσεις, Κοινοτικές επιχορηγήσεις, 
επιχορηγήσεις της Νομαρχιακής ή Τοπικής Αυτοδιοίκη¬ 
σης, Οργανισμών και άλλων Νομικών Προσώπων Δημοσί¬ 
ου ή Ιδιωτικού Δικαίου, επιχορηγήσεις φυσικών προσώ¬ 
πων και κάθε άλλη νόμιμη επιχορήγηση, 
στ) κάθε έσοδο, σύμφωνο με το Ορθόδοξο Χριστιανικό 
πνεύμα, που προέρχεται από κάθε είδους δραστηριότη¬ 
τες του Ιδρύματος και κάθε νόμιμη πηγή. 

2. Η περιέλευση οιουδήποτε κινητού ή ακινήτου πράγ¬ 
ματος στη χρήση του Ιδρύματος γίνεται πάντα στο όνομα 
του Νομικού Προσώπου της οικείας Ιεράς Μητροπόλεως, 
στο οποίο μεταβιβάζεται η κυριότητα, νομή και κατοχή 
του πράγματος. Στην πράξη δε της μεταβίβασης γίνεται 
ειδικότερη μνεία και αναφορά με την ένδειξη «Δια το 
Ίδρυμα Στηρίξεως Αναξιοπαθούντων Ατόμων και Ευπα¬ 
θών Ομάδων «Ο Ελάχιστος Αδελφός»», το οποίο, ως Εκ¬ 
κλησιαστικό Ίδρυμα, θα έχει την χρήση, για όσο χρόνο 
υφίσταται, προς εκπλήρωση του σκοπού του. 

3. Οι ανωτέρω πόροι του Ιδρύματος διατίθενται κατόπιν 
αποφάσεωςτου Δ.Σ. αυτού, που εγκρίνεται από το οικείο 
Μητροπολιτικό Συμβούλιο, για την κάλυψη κάθε δαπάνης 
που ανακύπτει και αποσκοπεί στην επίτευξη του σκοπού 
του Ιδρύματος και κάθε άλλης δαπάνης που προβλέπεται 
στον εγκεκριμένο Προϋπολογισμό του Ιδρύματος. 

Άρθρο 8 

Οικονομική Διαχείριση 

1. Η οικονομική διαχείριση πραγματοποιείται επίτη βά¬ 
σει του ετήσιου εγκεκριμένου Προϋπολογισμού του 
Ιδρύματος. 

2. Η διαχειριστική περίοδος είναι ετήσια αρχομένη την 
1η Ιανουάριου και λήγουσα την 31η Δεκεμβρίου κάθε 
έτους. Κατ’ εξαίρεση, η πρώτη διαχειριστική περίοδος 
αρχίζει από της δημοσιεύσεωςτου παρόντος Κανονισμού 
στο επίσημο Δελτίο της Εκκλησίας της Ελλάδος «ΕΚ¬ 
ΚΛΗΣΙΑ» και στην Εφημερίδα της Κυβερνήσεως και μπο¬ 
ρεί να παραταθεί και μετά την 31η Δεκεμβρίου του λήγο- 
ντος έτους για ένα ακόμη ημερολογιακό έτος, κατόπιν 
αποφάσεως του Δ.Σ. του Ιδρύματος που λαμβάνεται κα¬ 
τά την πρώτη συνεδρίασή του. 


3. Το τυχόν χρηματικό πλεόνασμα από την οικονομική 
διαχείριση του Ιδρύματος κατατίθεται σε ιδιαίτερο λογα¬ 
ριασμό μίας από τις Τράπεζες που λειτουργούν στην πό¬ 
λη του Κιλκίς στο όνομα του Νομικού Προσώπου της οι¬ 
κείας Ιεράς Μητροπόλεως με την ένδειξη «Δια το Ίδρυμα 
Στηρίξεως Αναξιοπαθούντων Ατόμων και Ευπαθών Ομά¬ 
δων «Ο Ελάχιστος Αδελφός»». 

Άρθρο 9 

Σφραγίδα- Τελικές Διατάξεις 

Το Ίδρυμα έχει ιδία σφραγίδα, με διάμετρο και τύπο 
όμοιο προς τις σφραγίδες, οι οποίες αναφέρονται στο 
σχετικό διάταγμα «Περί εμβλημάτων του Κράτους και τύ¬ 
που των σφραγίδων», και με δύο επάλληλους κύκλους, η 
οποία φέρει στο κέντρο παράστασιν του καλού Σαμαρεί¬ 
του. Στον μεν εξωτερικό κύκλο αναγράφονται οι λέξεις 
«ΙΕΡΑ ΜΗΤΡΟΠΟΛΗ ΠΟΛΥΑΝΗΣ ΚΑΙ ΚΙΛΚΙΣΙΟΥ», στον δε 
εσωτερικό η επωνυμία του Ιδρύματος «ΙΔΡΥΜΑ ΣΤΗΡΙΞΕ- 
ΩΣ ΑΝΑΞΙΟΠΑΘΟΥΝΤΩΝ ΑΤΟΜΩΝ ΚΑΙ ΕΥΠΑΘΩΝ ΟΜΑ¬ 
ΔΩΝ «Ο ΕΛΑΧΙΣΤΟΣ ΑΔΕΛΦΟΣ»». 

Άρθρο 10 

Το παρόν Ίδρυμα, με την ως άνω μορφή και οργάνωση, 
καταργείται με απόφαση της Ιεράς Συνόδου κατόπιν 
ομόφωνης και αιτιολογημένης αποφάσεως όλων των με¬ 
λών του Δ.Σ. αυτού, που εγκρίνεται από το οικείο Μητρο- 
πολιτικό Συμβούλιο, όταν δεν εκπληρώνει τις εκκλησιο- 
λογικές αυτού προϋποθέσεις και την αποστολή του, όταν 
παρεκκλίνει του σκοπού του, όταν εκλείπει ο σκοπός για 
τον οποίο έχει συσταθεί ή καταστεί ανέφικτη η λειτουργία 
του. Σε κάθε περίπτωση κατάργησης του Ιδρύματος, η 
χρήση των κάθε φύσης περιουσιακών στοιχείων, η οποία 
είχε παραχωρηθεί στο Ίδρυμα, επανέρχεται αυτοδικαίως 
στο Νομικό Πρόσωπο της οικείας Ιεράς Μητροπόλεως, 
στην πλήρη κυριότητα του οποίου άλλωστε και αυτά ανή¬ 
κουν. 

Άρθρο 11 

1. Ο παρών Κανονισμός ισχύει από της δημοσιεύσεως 
αυτού στο επίσημο Δελτίο της Εκκλησίας της Ελλάδος 
«ΕΚΚΛΗΣΙΑ» και στην Εφημερίδα της Κυβερνήσεως. 

2. Κάθε τροποποίηση αυτού γίνεται από την Ιερά Σύνο¬ 
δο κατόπιν αιτιολογημένης αποφάσεως του Δ.Σ. του 
Ιδρύματος, για τη λήψη της οποίας είναι απαραίτητη η ψή¬ 
φος του Σεβασμιωτάτου Μητροπολίτου, ως Προέδρου, 
που εγκρίνεται από το οικείο Μητροπολιτικό Συμβούλιο. 
Δημοσιεύεται δε όπως και ο παρών Κανονισμός. 

Άρθρο 12 

Από τις διατάξεις του παρόντος Κανονισμού προκαλεί- 
ται δαπάνη σε βάρος του προϋπολογισμού του Νομικού 
Προσώπου της Ιεράς Μητροπόλεως Πολυανής και Κιλκι- 
σίου, το ύψος της οποίας δεν δύναται να προσδιορισθεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Σεπτεμβρίου 2003 
Ο Πρόεδρος 

I Ο Αθηνών ΧΡΙΣΤΟΔΟΥΛΟΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34* ΑΘΗΝΑ 104 32 * ΤΕΙΕΧ 223211 ΥΡΕΤ (3Η * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: ΜΙΙρ: νννννν.θΙ^Γ - β-ιτΐ3ίΙ: \λ/θ&γπ 351 θγ @ θί.ς|Γ 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000-4 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Όλγας 227 
ΠΕΙΡΑΙΑΣ - Ευριπίδου 63 
ΠΑΤΡΑ - Κορίνθου 327 

ΙΩΑΝΝΙΝΑ -Διοικητήριο 
ΚΟΜΟΤΗΝΗ - Δημοκρατίας 1 


(2310) 423 956 
(210) 413 5228 
(2610) 638 109 
(2610) 638 110 
(26510) 87215 
(25310) 22 858 


ΛΑΡΙΣΑ - Διοικητήριο 
ΚΕΡΚΥΡΑ -Σαμαρά 13 

ΗΡΑΚΛΕΙΟ - Πλ. Ελευθερίας 1 
ΛΕΣΒΟΣ -Αγ. Ειρήνης 10 


(2410)597449 
(26610) 89157 
(26610) 89105 
(2810) 396 409 
(22510) 37 181 
(22510) 37 187 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 40 σελίδες 1 θιιιό. 

• Για τα ΦΕΚ από 40 σελίδες και πάνω η τιμή προσαυξάνεται κατά 0,05 ευ ιό για κάθε επιπλέον σελίδα. 

Σε μορφή Οϋ: 


Τεύχος 

Περίοδος 

Ευκο 

Τεύχος 

Περίοδος 

Ευκο 

Α.Ε. & Ε.Π.Ε. 

Μηνιαίο 

60 

Αναπτυξιακών Πράξεων 



Α' και Β' 

3μηνιαίο 

75 

και Συμβάσεων (Τ.Α.Π.Σ.) 

Ετήσιο 

75 

Α', Β' και Δ' 

3μηνιαίο 

90 

Νομικών Προσώπων 



Α' 

Ετήσιο 

180 

Δημοσίου Δικαίου (Ν.Π.Δ.Δ.) 

Ετήσιο 

75 

Β' 

Ετήσιο 

210 

Δελτίο Εμπορικής και 



Γ 

Ετήσιο 

60 

Βιομηχανικής Ιδιοκτησίας (Δ.Ε.Β.Ι.) 

Ετήσιο 

75 

Δ' 

Ετήσιο 

150 

Ανωτάτου Ειδικού Δικαστηρίου 

Ετήσιο 

75 

Παράρτημα 

Ετήσιο 

75 

Διακηρύξεων Δημοσίων Συμβάσεων 

Ετήσιο 

75 


Η τιμή πώλησης του Τεύχους Α.Ε. & Ε.Π.Ε. σε μορφή Ωϋ - γοπι για δημοσιεύματα μετά το 1994 καθορίζεται σε 30 ευτο ανάτεμάχιο, 
ύστερα από σχετική παραγγελία. 

Η τιμή διάθεσης φωτοαντιγράφων ΦΕΚ 0,15 ευτο ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το ΙηΙεπΊβΙ 


Τεύχος 


Κ.Α.Ε. Προϋπολογισμού 
2531 


Κ.Α.Ε. ΤΑΠΕΤ 
3512 


Κ.Α.Ε. Προϋπολογισμού 
2531 


Κ.Α.Ε. ΤΑΠΕΤ 
3512 


θυιΌ 

θυιΌ 

ΘΙΙΓΟ 

θυιΌ 

205 

10,25 

176 

8,80 

293 

14,65 

205 

10,25 

59 

2,95 

ΔΩΡΕΑΝ 


293 

14,65 

147 

7,35 

147 

7,35 

88 

4,40 

59 

2,95 

ΔΩΡΕΑΝ 


30 

1,50 

ΔΩΡΕΑΝ 


59 

2,95 

30 

1,50 

ΔΩΡΕΑΝ 

- 

ΔΩΡΕΑΝ 


ΔΩΡΕΑΝ 

- 

ΔΩΡΕΑΝ 


2.054 

102,70 

587 

29,35 

205 

10,25 

88 

4,40 



352 

17,60 


Α' (Νόμοι, Π.Δ., Συμβάσεις κτλ.) 

Β' (Υπουργικές αποφάσεις κτλ.) 

Γ' (Διορισμοί, απολύσεις κτλ. Δημ. Υπαλλήλων) 

Δ' (Απαλλοτριώσεις, πολεοδομία κτλ.) 

Αναπτυξιακών Πράξεων και Συμβάσεων (Τ.Α.Π.Σ.) 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

Παράρτημα (Προκηρύξεις θέσεων ΔΕΠ κτλ.) 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Προκηρύξεων Α.Σ.Ε. Π. 

Ανωνύμων Εταιρειών & Ε.Π.Ε. 

Διακηρύξεων Δημοσίων Συμβάσεων (Δ.Δ.Σ.) 

Α', Β' καιΔ' 

Το κόστος για την ετήσια συνδρομή σε ηλεκτρονική μορφή για τα προηγούμενα έτη προσαυξάνεται πέραν του ποσού της ετήσιας 
συνδρομής του έτους 2003 κατά 6 ευτο ανά έτος παλαιότητας και κατά τεύχος 


* Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη φροντίδα του 
ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

1 Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηίβιτίθΐ, με την καταβολή των αντίστοιχων 
ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

1 Η εγγραφή ή ανανέωση της συνδρομής πραγματοποιείται το αργότερο μέχρι την 31ην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 











































